Türkmen-owgan serhedinde 3 türkmen esgeri öldürildi
Türkmenistanyň üç sany serhetçisi owgan söweşijileri tarapyndan atylyp öldürildi. Bu pajygaly waka türkmen-owgan araçäginde, Owganystanyň Bathys welaıatynyň Bala Murgap etrabynyň golaıynda 24-nji mayda bolup geçipdir.
Gormaç etrabynyň häkiminiň wezipesini ıerine ıetiriji Asyl Han Azatlyk Radiosynyň Owgan gullugyna bu barada şeıle maglumat berdi: "Haçanda maňa bu barada maglumat gowşanda, men ony Bala Murgap etrabynyň howpsuzlyk güıçlerinden soradym. Maňa berlen maglumata görä, Murgap etrabyna degişli serhediň 38-nji nokadynda, Akazaı atly obadan bir ıaragly topar Gulamdestegir Topanyň ıolbaşçylygynda Türkmenistanyň serhedini bozup, aňry geçipdir. Bize gowşan maglumata görä, olar Türkmenistanyň üç serhetçisini atyp öldürip, türkmen esgerlerine degişli iki sany awtomat we bir sany agyr pulemıoty alyp gaıdypdyrlar".
Owganystanly ıolbaşçy Gormaç etrabynyň wagtlaıyn häkimi Asyl Han owganystanly söweşijilere Türkmenistanyň esgerleriniň hiç hili garşylyk görkezmändigini hem sözleriniň üstüne goşdy.
Şol bir wagtyň özünde-de Türkmenistanyň Mazary Şerifdäki konsuly Bazarbaı Kabaıew, Azatlyk Radiosynyň Owgan gullugyna beren maglumatynda, şol wakanyň bolup-bolmandygy barada resmi taıdan hiç hili habarynyň ıokdugyny aıtdy.
Mundan ozal şu ıylyň 26-njy fewralynda-da Owganystanyň Bathys welaıatynyň Mukur etrabynda söweşijilerdigi aıdylıan beıleki bir toparyň hem Türkmenistanyň araçägini bozup, üç türkmen serhetçisini atyp öldürendigi hakda maglumat berlipdi.
Türkmenistanyň häkimiıetleri şol pajygaly waka hakda-da öz wagtynda hiç hili beıanat bilen çykyş etmän, onuň yzysüre Türkmenistanyň owgan serhedine golaı etraplarynda harby türgenleşikleri geçiripdiler. Türkmen-owgan serhediniň uzynlygy 744 kilometre barabardyr.
2014: Türkmenistan we howpsuzlyk
"Talyban" hüjümlerini güıçlendirıär